ধর্মে স্বাধীনতা এবং বিজয় শব্দটি এত তাত্পর্যমণ্ডিত হওয়ার কারণ হলো, সমাজ সংশোধনের জন্য প্রথমে মানুষকে একটি স্বাধীন ভূখণ্ড উপহার দিতে হবে। তবেই মানুষ স্বাধীনভাবে আল্লাহর গোলামী করতে পারবে। কারণ, আল্লাহর মনোনীত ধর্ম দুনিয়ায় এমন সংশোধন চায় যা শুধু ওয়াজ-নসিহত নয় বরং রাজনৈতিক শক্তি এবং স্বাধীন ভূখণ্ডেরও প্রয়োজন হয়। মক্কার দুরাচার পাপীষ্ঠরা মদিনার স্বাধীন ভূখণ্ডে আঘাত হেনেছে বারবার। এর ফলে রসুল (সা.) দাঁত ভেঙেছে, আহত হয়েছেন, কিন্তু মদিনায় আঁচর লাগতে দেননি তিনি। মদিনার স্বাধীনতা-সার্বভৌমত্ব রক্ষায় সাচ্চা দিল ইমানদার সাহাবিরা জীবন বিলিয়ে দিয়েছেন অকাতরে। ঠিক ১৪শ বছর পর সোনার বাংলায় এক দল খাঁটি দেশপ্রেমিক বান্দা দেশের স্বাধীনতা-সার্বভৌমত্ব অর্জনের জন্য ধর্মের এবং মানবতার শিক্ষায় উদ্বুদ্ধ হয়ে জীবন বাজি রেখে লড়াই করেছেন। এ লড়াইয়ে আল্লাহতায়ালা মজলুমদের বিজয় দিয়েছেন এবং জালেমদের পরাজিত করেছেন।